ຕະ​ຫຼາດ​ຮຸ້ນ ເອ​ເຊຍ ມີ​ລາ​ຄາ​ຕົກ​ຕ່ຳ ຫຼັງ​ຈາ​ກວັນ​ທີ່ຮ້າຍ​ແຮງ​ທີ່​ສຸດ ​ຂອງ​ຕະຫຼາດ​ຮຸ້ນ Wall Street ນັບ​ຕັ້ງ​ແຕ່​ປີ 1987
ຕະຫຼາດ​ອື່ນໆ​ໃນ​ພາກ​ພື້ນ​ເອ​ເຊຍ ໄດ້​ຕົກ​ລາ​ຄາ ​ລະ​ຫວ່າງ 4 ​ຫາ 6 ເປີ​ເຊັນ ​ໃນ​ຕອນ​ທ່ຽງ​ຂອງວັນ​ສຸກມື້ນີ້.
ຕະຫຼາດຮຸ້ນເອເຊຍ ໄດ້ມີລາຄາຕົກຕ່ຳໃນວັນສຸກມື້ນີ້, ນຶ່ງວັນຫຼັງຈາກມີການຊື້ຂາຍທີ່ຂີ້ຮ້າຍທີ່ສຸດຂອງຕະຫຼາດຮຸ້ນ Wall Street ນັບຕັ້ງແຕ່ການພັງລົງຄັ້ງໃຫຍ່ຂອງຕະຫຼາດຮຸ້ນ ຫຼື “Black Monday” ໃນປີ 1987 ດັດຊະນີຕະຫຼາດຮຸ້ນໃນປະເທດ ຍີ່ປຸ່ນ, ໄທ, ແລະ ອິນເດຍ ໄດ້ຫຼຸດລົງຫຼາຍເຖິງ 10 ເປີເຊັນໃນຈຸດນຶ່ງໃນຕອນເຊົ້າວັນສຸກມື້ນີ້, ເຊິ່ງກະຕຸ້ນໃຫ້ມີການໃຊ້ກົດລະບຽບຢຸດການຄ້າຂາຍຊົ່ວຄາວໃນປະເທດ ໄທ ແລະ ອິນເດຍ ຕະຫຼາດຮຸ້ນ SET 100 ໃນ ບາງກອກ ໄດ້ຕົກລາຄາ 8 7 ເປີເຊັນ ແລະ ຕະ ຫຼາດຮຸ້ນ Sensex ໃນນະຄອນ ມຸມໄບ ຕົກລາຄາ 9 4 ເປີເຊັນ ຫຼັງຈາກການຊື້ຂາຍໄດ້ດຳເນີນການຕໍ່ ການຫຼຸດລົງຂອງລາຄາໃນ ຈີນ ແຜ່ນດິນໃຫຍ່, ບ່ອນທີ່ຊຸມຊົນຕ່າງໆແມ່ນກຳລັງຟື້ນຟູຈາກການລະບາດຂອງໄວຣັສໂຄໂຣນາ ທີ່ຮ້າຍແຮງນັ້ນ, ແມ່ນບໍ່ຮຸນແຮງປານໃດ, ດ້ວຍດັດຊະນີຕະຫຼາດຮຸ້ນ Shanghai Composite ຫຼຸດລົງ 3 ເປີເຊັນ ຕະຫຼາດອື່ນໆໃນພາກພື້ນເອເຊຍ ໄດ້ຕົກລາຄາລະຫວ່າງ 4 ຫາ 6 ເປີເຊັນໃນຕອນທ່ຽງຂອງວັນສຸກມື້ນີ້ ໃນ ສະຫະລັດ, ດັດຊະນີຕະຫຼາດຮຸ້ນ Dow Jones Industrial Average ໄດ້ຕົກລາຄາ 2,353 ຈຸດ ໃນວັນພະຫັດວານນີ້, ເປັນການຫຼຸດລົງ 10 ເປີເຊັນ ຕະຫຼາດຮຸ້ນ Standard & Poors-500 ແລະ NASDAQ ກໍໄດ້ຕົກລາຄາ 10 ເປີເຊັນເຊັ່ນກັນ ຕະຫຼາດຮຸ້ນ ຢູໂຣບ ກໍໄດ້ຮັບຜົນກະທົບຢ່າງໜັກເຊັ່ນກັນ ຕະຫຼາດຮຸ້ນ London ໄດ້ຫຼຸດລົງ 11 ເປີເຊັນ ໃນຂະນະທີ່ດັດຊະນີຮຸ້ນທີ່ສຳຄັນຂອງ ຝຣັ່ງ ແລະ ເຢຍຣະມັນ ຖືກກະທົບ 12 ເປີເຊັນ ດັດຊະນີຮຸ້ນ Ibovespa ຂອງ ບຣາຊິລ ໄດ້ຕົກລາຄາ 15 ເປີເຊັນ ໃນຕອນປິດຕະຫຼາດ ການຊື້ຂາຍໃນ ນິວຢອກ ໄດ້ຖືກຢຸດຢ່າງອັດຕະໂນມັດເປັນເວລາ 15 ນາທີ ໃນເວລາທີ່ລາຄາຕະຫຼາດຮຸ້ນໄດ້ຕົກລົງຢ່າງວ່ອງໄວ ບໍ່ດົນຫຼັງຈາກຕະຫຼາດໄດ້ເປີດໃນວັນພະຫັດວານນີ້ ຕະຫຼາດຕ່າງໆໄດ້ຂະຫຍາຍຕົວເປັນໄລຍະສັ້ນໆ ຫຼັງຈາກທະນາຄານກາງໄດ້ກ່າວວ່າ ເຂົາເຈົ້າຈະຫຼຸດຜ່ອນສິ່ງທີ່ເຂົາເຈົ້າເອີ້ນວ່າ “ການຢຸດຊະງັກທີ່ບໍ່ປົກກະຕິເປັນຢ່າງສູງ” ໃນຄັງເງິນຕ່າງໆທີ່ປົກກະຕິແລ້ວໜ້າເຊື່ອຖືໄດ້ຂອງ ສະຫະລັດ ແຕ່ການເບິ່ງໃນແງ່ດີກໍໄດ້ຫາຍໄປຢ່າງວ່ອງໄວ ຕະຫຼາດຮຸ້ນຂອງການທ່ອງທ່ຽວ ແລະ ສາຍການບິນ ແມ່ນໄດ້ຮັບຜົນກະທົບໜັກທີ່ສຸດ ແລະ ລາຄານ້ຳມັນກໍໄດ້ຫຼຸດລົງອີກຄັ້ງນຶ່ງ, ຍ້ອນການເດີນທາງມີໜ້ອຍ ກໍໝາຍເຖິງຄວາມຮຽກຮ້ອງຕ້ອງການໜ້ອຍລົງເຊັ່ນກັນ